Ο σερ **Μαγκντί Χαμπίμπ Γιακούμπ** (αγγλικά: *Magdi Habib Yacoub*, αραβικά: مجدى حبيب يعقوب‎‎ , 16 Νοεμβρίου 1935) είναι Βρετανοαιγύπτιος καρδιοθωρακικός χειρουργός. Είναι καθηγητής καρδιοθωρακικής χειρουργικής στο Ιμπίριαλ Κόλετζ του Λονδίνου και εταίρος της Βασιλικής Εταιρίας. Εξειδικεύεται στη μεταμόσχευση καρδιάς και πνευμόνων, τη βαλβιδοπλαστική και την αποκατάσταση συγγενών καρδιακών ανωμαλιών.

O Γιακούμπ γεννήθηκε στο Κάιρο στις 16 Νοεμβρίου 1935 και σπούδασε στο πανεπιστήμιο του Καΐρου, απ'όπου αποφοίτησε το 1957. Στη συνέχεια μετακόμισε στη Μεγάλη Βρετανία για μεταπτυχιακές σπουδές και έπειτα έγινε βοηθός καθηγητή στο πανεπιστήμιο του Σικάγου. Το 1973 έγινε επιμελητής καρδιοθωρακικής χειρουργικής στο νοσοκομείο Χέρφιλντ, όπου δημιούργησε και εγκαθίδρυσε το μεγαλύτερο πρόγραμμα μεταμόσχευσης καρδιάς και πνεύμονα στον κόσμο το 1980. Ένας από τους πρώτους μεταμοσχευθέντες, ο Ντέρικ Μόρις, ήταν ο μακροβιότερος επιζήσαντας με μεταμοσχευμένη καρδιά στην Ευρώπη μέχρι τον θάνατό του τον Ιούλιο του 2005. Το ρεκόρ αυτό ξεπέρασε ένας άλλος ασθενής του Γιακούμπ, ο Τζον ΜακΚάφερτι, ο οποίος μεταμοσχεύθηκε στο Χέρφιλντ στις 20 Οκτωβρίου 1982 και επέζησε για πάνω από 33 χρόνια, μέχρι τις 10 Φεβρουαρίου 2016. Αναγνωρίστηκε ως ο μακροβιότερος επιζήσαντας ασθενής με μεταμοσχευμένη καρδιά από τα Ρεκόρ Γκίνες το 2013.

Στην Ελλάδα, ο Μαγκντί Γιακούμπ είναι ιδιαίτερα γνωστός επειδή το 1988 πραγματοποίησε επέμβαση αορτοστεφανιαίας παράκαμψης (bypass) στον τότε πρωθυπουργό Ανδρέα Παπανδρέου, ο οποίος βρισκόταν σε κρίσιμη κατάσταση. Ανέλαβε την παρακολούθησή του και τον επισκέφθηκε ξανά το 1995, όταν νοσηλευόταν σε κρίσιμη κατάσταση στο Ωνάσειο Καρδιοχειρουργικό Κέντρο.

Ο Μαγκντί Γιακούμπ χρίστηκε ιππότης το 1991, το 1998 έγινε μέλος της Ακαδημίας Ιατρικής και το 1999 εταίρος της Βασιλικής Εταιρίας. Το 2006 έλαβε το χρυσό βραβείο από την ευρωπαϊκή καρδιολογική εταιρεία. Το 2014 έγινε μέλος του Τάγματος της Τιμής και το 2015 έλαβε το μετάλλιο Λίστερ από το Βασιλικό Κολλέγιο Χειρουργών.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. yacoub-magdi-h.
2. ↑  Bonn, D. (2000). «Magdi Yacoub: A surgeon and a scientist». *The Lancet* **355** (9202): 474–475. doi:10.1016/S0140-6736(00)82027-9. PMID 10841138.
3. ↑  Yacoub, M. (2006). «Pioneers in cardiology: Sir Magdi Yacoub». *Circulation* **113** (12): f46–f47. PMID 16570370.
4. 1 2 3  «PROFESSOR SIR MAGDI YACOUB». Ιμπίριαλ Κόλετζ του Λονδίνου. Ανακτήθηκε στις 21 Δεκεμβρίου 2016.
5. ↑  Prynne, Miranda (24 December 2013). «Brit sets new record for longest surviving heart transplant patient». *The Daily Telegraph* (United Kingdom). Αρχειοθετήθηκε από το πρωτότυπο στις 2014-11-08.. Ανακτήθηκε στις 19 September 2014.
6. ↑  Pioneering heart transplant patient who was given five years to live dies THIRTY THREE years later (and not from heart disease)
7. ↑
8. ↑
9. ↑  «Μαγκντί Γιακούμπ: Ο κορυφαίος καρδιοχειρουργός μιλάει στο «Βήμα»». Το Βήμα. 14 Αυγούστου 1999. Ανακτήθηκε στις 21 Δεκεμβρίου 2016.
10. ↑  «Top recognition for cardiology experts at World Congress of Cardiology | Imperial News | Imperial College London». *Imperial News* (στα Αγγλικά). 13 Οκτωβρίου 2006. Ανακτήθηκε στις 24 Νοεμβρίου 2019.
11. ↑
12. ↑  «Professor Sir Magdi Yacoub wins prestigious Lister Medal». *Royal College of Surgeons* (στα Αγγλικά). 17 Ιουνίου 2015. Ανακτήθηκε στις 21 Νοεμβρίου 2019.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 64114187
* LCCN: n85321552
* ISNI: 0000 0000 2546 0792
* GND: 1193009715
* SUDOC: 034488987
* BNF: cb12524031z (data)
* BIBSYS: 3032788
* NKC: js20070713014

 |

 |